<classify> BADI MCHOMOLO KILA Ufalme una mwisho wake, hakunakitu kizuri kama kumaliza Ufalme wako huku watu wakiwa bado wanakuhitaji. EldrickTont, maarufu kwa jina la Tiger Woods ni nyota wa mchezo waGofu duniani akiwa raia wa nchini Marekani, mbali na kuwa hodari kwenye mchezohuo, lakini anatajwa kuwa mmoja kati ya wanamichezo wenye ushawishi mkubwaduniani. Huyu ni staa ambaye aliwahi kutikisadunia katika mchezo huo pamoja na kuwa mwanamichezo ambaye anaongoza kwakulipwa fedha nyingi miaka ya nyuma kutokana na ubora wake. Staa huyo mwenye umri wa miaka 43,alianza kuwika katika mchezo huo huku akiwa na miaka 20, ilikuwa mwaka 1996 namwaka mmoja baadae akaweza kuwa namba moja kwa ubora duniani. Aliweza kudumu kwenye ubora huo hadiilipofika 2010, lakini alianza kushuka kiwango baada ya kutangaza kuwa yupokwenye mipango ya kufunga ndoa na mpenzi wake Elin Nordegren na baada yakufunga ndoa miezi michache baadae alitangaza kuachana. Woods alitajwa kuwa mwanaume ambayesio mwaminifu kwa mkewe, alikuwa na wasichana wengine pembeni na ndio maanandoa yake haikudumu, kitendo hicho kilimfanya staa huyo akosolewe kwa kiasikikubwa na kusababisha kiwango chake kushuka. Ilivyofika 2011, nyota huyo katikaorodha mpya ya wachezaji bora wa Gofu alijikuta akiangukia kwenye nafasi ya 58,kitendo hicho kiliwashtua mashabiki wake wengi, lakini aliwatoa wasiwasi nakuwaambia lazima arudi katika nafasi yake walioizoea. Aliweza kupambana kwa miaka miwilina ilipofika Machi 2013 aliweza kurudi kwenye ubora wake na kushika nafasi yakwanza, aliweza kudumu hadi Mai 2014. Kwa kuwa alikuwa anatumia nguvunyingi katika mazoezi ili kuweza kurudisha kiwango chake, alijikuta akipatwa namaumivu ya mgongo na mkono. Majanga yalianza kumkuta mwaka 2013 baadaya kufanyiwa upasuaji wa mkono, lakini mwaka 2014 majanga yalizidi kwa kuwaalifanyiwa upasuaji wa mgongo mara nne kwa vipindi tofauti, hivyo hakuweza kuwavizuri kwenye ushindani na kujikuta jina lake kwenye mchezo huo likipotea. Mwaka 2017, alionekana kuingiakwenye ulevi, hivyo aliwahi kukamatwa na polisi na kuwekwa ndani kutokana na kuendeshagari huku akiwa amekunywa pombe na ametumia dawa za kulevya. Hapo ndipo ndoto zake za kurudikwenye nafasi ya kwanza au 10 bora ikaanza kugonga mwamba hasa kutokana na haliyake. Kutokana na matatizo hayo, Woodsalitangaza kuwa anataka kustaafu mchezo huo kutokana na kashfa anazokumbwa nazopamoja na hali ya afya yake. Alikaa muda mrefu bila ya kushirikimichuano mikubwa, hata hivyo mara ya mwisho kuchukua taji kubwa ilikuwa mwaka2008, hivyo hakuna aliyeamini kama ataweza kuja kuwa bora tena kama ilivyo zamani. Mbali na kashfa zote hizo, lakiniwiki iliopita staa huyo alirudi kwenye ufalme wake na kutwaa taji kubwa lamchezo huo ambalo linajulikana kwa jina la Masters, huku ikiwa ni miaka miwilitangu alipotangaza nia ya kutaka kustaafu. Haikuwa kazi rahisi kuchukua ubingwahuo, alitumia nguvu nyingi sana kufanikisha hilo, lakini hatimaye amewezakuandika historia nyingine mpya ambayo imeshtua wengi ikiwa pamoja na Rais waMarekani, Donald Trump. Imefikia hatua rais huyo amepangakutaka kumpa tuzo ya heshima kutoka Ikulu hasa kwa kuthamini kile alichokifanyakwa kipindi chote cha maisha yake ya mchezo huo pamoja na kurudi kwa nguvu nakutwaa taji hilo baada ya kukumbwa na majanga mbalimbali kwa kipindi cha miaka11. Huu ni wakati wake sasa wa kufanyamaamuzi sahihi ya kuamua kustaafu mchezo huo kwa kuwa taji kubwa ambalo alikuwaanalitafuta amefanikiwa, hakuna kitu kingine ambacho anakitafuta. Umri wake unaruhusu kustaafu hasakutokana na kusumbuliwa na matatizo ya mgongo. Akistaafu muda huu litakuwajambo sahihi kwa kuwa atakuwa amelinda heshima yake kwa kustaafu huku akiwa nataji kubwa mkononi la Masters. Taji hilo limemfanya ajisafishe kwayale mabaya aliyoyafanya kipindi cha nyuma, hivyo hatakiwi kustaafu huku akiwakwenye kiwango cha chini au akiwa kwenye matatizo, anatakiwa kustaafu hukuakiwa anazungumziwa kwa jambo kubwa alilolifanya itakuwa analinda heshima yakekwa kiasi kikubwa.  <topic>: MICHEZO 